title: Vykonávacie nariadenie Komisie (EÚ) č. 480/2012 zo 7. júna 2012 , ktoré otvára a spravuje colnú kvótu pre zlomkovú ryžu s číselným znakom KN 10064000 na produkciu potravinových prípravkov s číselným znakom KN 19011000

text:
               8.6.2012

               SK

               Úradný vestník Európskej únie

               L 148/1

         VYKONÁVACIE NARIADENIE KOMISIE (EÚ) č. 480/2012
   zo 7. júna 2012,
   ktoré otvára a spravuje colnú kvótu pre zlomkovú ryžu s číselným znakom KN 1006 40 00 na produkciu potravinových prípravkov s číselným znakom KN 1901 10 00
   (kodifikované znenie)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1095/96 z 18. júna 1996 o vykonávaní koncesií ustanovených v programe CXL, ktorý bol vypracovaný na základe záverov rokovaní GATT XXIV.6 (1), a najmä jeho článok 1,
   keďže:

               (1)

               Nariadenie Komisie (ES) č. 2058/96 z 28. októbra 1996, ktoré otvára a spravuje colnú kvótu pre zlomkovú ryžu s číselným znakom KN 1006 40 00 na produkciu potravinových prípravkov s číselným znakom KN 1901 10 (2), bolo opakovane podstatným spôsobom zmenené a doplnené (3). V záujme jasnosti a prehľadnosti by sa malo toto nariadenie kodifikovať.

               (2)

               Medzi udelenými koncesiami je ročná kvóta 1 000 ton s nulovým clom pre zlomkovú ryžu s číselným znakom KN 1006 40 00 určenú na produkciu potravinových prípravkov s číselným znakom KN 1901 10 00.

               (3)

               Bolo by potrebné uviesť, že nariadenie Komisie (ES) č. 1342/2003 z 28. júla 2003, ktorým sa ustanovujú osobitné podrobné pravidlá uplatňovania systému dovozných a vývozných licencií na obilniny a ryžu (4), sa uplatňuje na dovoz podľa tohto nariadenia.

               (4)

               V nariadení Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (5), sa stanovujú najmä podrobné podmienky týkajúce sa žiadostí, statusu žiadateľa, ako aj vydávania povolení. Uvedené nariadenie obmedzuje dĺžku platnosti povolení na posledný deň obdobia colnej kvóty a uplatňuje sa bez toho, aby boli dotknuté dodatočné podmienky alebo odchýlky stanovené odvetvovými nariadeniami.

               (5)

               V záujme lepšej správy colnej kvóty otvorenej podľa tohto nariadenia je potrebné, aby hospodárskym subjektom bolo aj naďalej umožnené podať viac ako jednu žiadosť o povolenie na kvótové obdobie a odchýliť sa tak od článku 6 ods. 1 nariadenia 1301/2006. Okrem toho by sa v záujme zlepšenia kontroly tejto kvóty a v záujme zosúladenia a zjednodušenia jej správy malo ustanoviť, aby sa žiadosti o dovozné povolenia podávali týždenne.

               (6)

               Na zabezpečenie toho, aby bola kvóta náležite spravovaná, sú potrebné konkrétne pravidlá pre podávanie žiadostí a vydávanie licencií. Tieto pravidlá buď dopĺňajú, alebo ustanovujú výnimky z ustanovenia nariadenia Komisie (ES) č. 376/2008 z 23. apríla 2008, ktorým sa stanovujú podrobné pravidlá uplatňovania systému dovozných a vývozných licencií a certifikátov s vopred stanovenou sadzbou náhrady pre poľnohospodárske výrobky (6).

               (7)

               Na zabezpečenie toho, aby sa dovážaná zlomková ryža nepoužívala na iné účely, než na ktoré je určená, sú potrebné konkrétne ustanovenia. Bolo by preto potrebné, aby bolo oslobodenie od cla podmienené tým, aby dovozca prijal záväzok ohľadom použitia ryže a zložil colnú zábezpeku rovnajúcu sa neúčtovanému clu. Náležite spravovaná kvóta si vyžaduje, aby bola na spracovanie povolená primerane dlhá doba. Na to, aby bola zásielka tovaru prepustená do režimu voľného obehu, sa vyžaduje, aby členský štát vstupu vystavil kontrolnú kópiu T5 v súlade s nariadením Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex spoločenstva (7), ako vhodný prostriedok predstavujúci dôkaz o spracovaní. Ak k spracovaniu dochádza v členskom štáte, v ktorom je tovar prepustený do režimu voľného obehu, dôkaz o spracovaní môže byť zabezpečený prostredníctvom zodpovedajúceho národného dokumentu.

               (8)

               Aj keď účelom colnej zábezpeky je zabezpečenie úhrady novovzniknutého dovozného dlhu, mala by existovať určitá flexibilita, čo sa týka vrátenia colnej zábezpeky.

               (9)

               Pre náležitú správu kvóty by mala postačovať colná zábezpeka pre dovozné licencie vo výške 25 EUR na jednu tonu.

               (10)

               Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   V súlade s ustanoveniami tohto nariadenia sa otvára ročná kvóta s nulovou colnou sadzbou pre 1 000 ton zlomkovej ryže s číselným znakom KN 1006 40 00 pre použitie na produkciu potravinových prípravkov s číselným znakom KN 1091 10 00.
   Poradové číslo kvóty je 09.4079.
   Pokiaľ sa v tomto nariadení neustanovuje inak, uplatňujú sa nariadenia (ES) č. 1342/2003, (ES) č. 1301/2006 a (ES) č. 376/2008.
   Článok 2
   1.   Žiadosti o dovozné licencie sa vzťahujú na množstvo vo výške najmenej 5 ton a najviac 500 ton.
   V každej žiadosti o licenciu sa uvedie množstvo v kilogramoch bez desatinného miesta.
   Žiadosti o dovozné licencie sa podávajú príslušným orgánom členských štátov najneskôr každý piatok do 13.00 hod. bruselského času.
   2.   Odchylne od článku 6 ods. 1 nariadenia (ES) č. 1301/2006 môže žiadateľ podať viac ako jednu žiadosť o povolenie za kvótové obdobie. Žiadateľ však môže podať iba jednu žiadosť o povolenie týždenne.
   3.   V kolónke 7 žiadosti o licenciu a dovoznej licencie sa uvedie vývozná krajina a slovo „áno“ sa označí krížikom.
   4.   V žiadostiach o licenciu a v licenciách sa uvedie:

               a)

               v kolónke 20 jedna z položiek uvedených v prílohe I;

               b)

               v kolónke 24 jedna z položiek uvedených v prílohe II.

         5.   Odchylne od článku 12 nariadenia (ES) č. 1342/2003, colná zábezpeka za dovozné licencie, ktorá je ustanovená v tomto nariadení, predstavuje 25 EUR na jednu tonu.
   Článok 3
   1.   V prípade, že množstvá, na ktoré sa vzťahujú žiadosti podané počas týždňa, presahujú dostupné množstvo kvóty, Komisia stanoví podľa článku 7 ods. 2 nariadenia (ES) č. 1301/2006 najneskôr štvrtý pracovný deň po poslednom dni na predkladanie žiadostí uvedenom v článku 2 ods. 1 treťom pododseku tohto nariadenia prideľovací koeficient na množstvá požadované počas uplynulého týždňa a do konca kvótového obdobia pozastaví predkladanie nových žiadostí o dovozné licencie.
   Žiadosti predložené v rámci prebiehajúceho týždňa sa považujú za neprijateľné.
   Členské štáty umožnia, aby prevádzkovatelia v lehote dvoch pracovných dní nasledujúcich po dátume uverejnenia vykonávacieho nariadenia, ktorým sa ustanovuje prideľovací koeficient, stiahli žiadosti, v prípade ktorých je množstvo, na ktoré sa musí vydať licencia, nižšie ako 20 ton.
   2.   Dovozná licencia sa vydá ôsmy pracovný deň po poslednom dni na podávanie žiadostí.
   Článok 4
   Členské štáty oznámia Komisii elektronicky:

               a)

               najneskôr v pondelok, ktorý nasleduje po týždni, v ktorom sa podávali žiadosti o licencie, do 18.00 hod. bruselského času informácie týkajúce sa žiadostí o dovozné licencie uvedené v článku 11 ods. 1 písm. a) nariadenia (ES) č. 1301/2006, ako aj celkové množstvá, na ktoré sa tieto žiadosti vzťahujú;

               b)

               najneskôr druhý pracovný deň po vydaní dovozných licencií informácie týkajúce sa vydaných licencií podľa článku 11 ods. 1 písm. b) nariadenia (ES) č. 1301/2006, ako aj celkové množstvá, na ktoré boli vydané dovozné licencie a množstvá, v súvislosti s ktorými sa žiadosti o licencie stiahli v súlade s článkom 3 ods. 1 tretím pododsekom tohto nariadenia;

               c)

               najneskôr posledný deň každého mesiaca celkové množstvá skutočne prepustené do voľného obehu v rámci predmetnej kvóty počas predminulého mesiaca. Ak počas niektorého z uvedených mesiacov nedošlo k žiadnemu prepusteniu do voľného obehu, zašle sa „nulové“ oznámenie. Toto oznámenie sa však už nevyžaduje v treťom mesiaci po dátume uplynutia platnosti licencií.

         Článok 5
   1.   Oslobodenie od cla podlieha:

               a)

               predloženiu písomného záväzku dovozcom v čase prepustenia ryže do režimu voľného obehu, že všetok tovar bude spracovaný tak, ako je uvedené v kolónke 20 licencie do šiestich mesiacov od dátumu schválenia prepustenia tovaru do režimu voľného obehu;

               b)

               zložením colnej zábezpeky dovozcom, v deň prepustenia tovaru do režimu voľného obehu, vo výške rovnajúcej sa clu za zlomkovú ryžu ustanovenému v článku 140 nariadenia Rady (ES) č. 1234/2007 (8).

         2.   Pri prepustení ryže do režimu voľného obehu dovozca uvedie ako miesto spracovania buď názov spracovateľského podniku a členský štát, alebo maximálne päť rôznych spracovateľských podnikov. K zásielke ryže je potrebné priložiť kontrolnú kópiu T5, ktorú vystaví členský štát odoslania zásielky, ktorá v súlade s nariadením (EHS) č. 2454/93 taktiež predstavuje dôkaz spracovania.
   Ak však k spracovaniu dochádza v členskom štáte, v ktorom je tovar prepustený do režimu voľného obehu, dôkaz o spracovaní môže byť zabezpečený prostredníctvom zodpovedajúceho národného dokumentu.
   3.   V kontrolnej kópii T5 sa uvedie:

               a)

               v kolónke 104 jedna z položiek uvedených v prílohe III;

               b)

               v kolónke 107 jedna z položiek uvedených v prílohe IV.

         4.   S výnimkou prípadov vyššej moci colná zábezpeka uvedená v odseku 1 písm. b) sa vráti, ak dovozca predloží príslušnému orgánu členského štátu, v ktorom bola ryža prepustená do režimu voľného obehu, dôkaz, že všetka ryža bola spracovaná na výrobok uvedený v dovoznej licencii. Spracovanie sa považuje za vykonané, ak bol výrobok vyrobený buď v jednom, alebo viacerých spracovateľských podnikoch, ktoré patria podniku uvedenému v odseku 2, ktorý sa nachádza v členskom štáte uvedenom v zmienenom článku alebo v spracovateľskom podniku, alebo v jednom zo spracovateľských podnikov uvedených v uvedenom odseku, v lehote uvedenej v odseku 1 písm. a).
   Ak ryža, ktorá bola prepustená do režimu voľného obehu, nebola spracovaná v stanovenej lehote, vrátená colná zábezpeka sa zníži o 2 % za každý deň, o ktorý bola časová lehota prekročená.
   5.   Dôkaz o spracovaní sa predloží príslušnému orgánu do šiestich mesiacov od skončenia lehoty určenej na spracovanie.
   Ak dôkaz nie je predložený v lehote ustanovenej v tomto odseku, colná zábezpeka uvedená v odseku 1 písm. b), kde to prichádza do úvahy, mínus percento ustanovené v druhom pododseku odseku 4, sa zníži o 2 % za každý deň, o ktorý bola časová lehota prekročená.
   Čiastka colnej zábezpeky, ktorá nebude vrátená, sa použije na zaplatenie cla.
   Článok 6
   Odchylne od článku 7 ods. 4 nariadenia (ES) č. 376/2008, množstvo, ktoré bude prepustené do režimu voľného obehu, nemôže prevýšiť množstvo uvedené v kolónkach 17 a 18 dovoznej licencie. Do kolónky 19 licencie sa uvedie číslica „0“.
   Článok 7
   Nariadenie (ES) č. 2058/96 sa zrušuje.
   Odkazy na zrušené nariadenie sa považujú za odkazy na toto nariadenie a znejú v súlade s tabuľkou zhody uvedenou v prílohe VI.
   Článok 8
   Toto nariadenie nadobúda účinnosť dvadsiatym dňom po jeho uverejnení Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. júna 2012

            Za Komisiu

            predseda

         José Manuel BARROSO

      (1)  Ú. v. ES L 146, 20.6.1996, s. 1.

      (2)  Ú. v. ES L 276, 29.10.1996, s. 7.

      (3)  Pozri prílohu V.

      (4)  Ú. v. EÚ L 189, 29.7.2003, s. 12.

      (5)  Ú. v. EÚ L 238, 1.9.2006, s. 13.

      (6)  Ú. v. EÚ L 114, 26.4.2008, s. 3.

      (7)  Ú. v. ES L 253, 11.10.1993, s. 1.

      (8)  Ú. v. EÚ L 299, 16.11.2007, s. 1.

      PRÍLOHA I

         Znenia uvedené v článku 2 ods. 4 písm. a)

                  —

                  :

                  v bulharčine

                  :

                  Натрошен ориз с код по КН 1006 40 00, предназначен за производство на хранителни заготовки с код по КН 1901 10 00

                  —

                  :

                  v španielčine

                  :

                  Partidos de arroz, del código NC 1006 40 00, destinados a la producción de preparaciones alimenticias del código NC 1901 10 00

                  —

                  :

                  v češtine

                  :

                  Zlomková rýže kódu KN 1006 40 00 pro výrobu potravinových přípravků kódu KN 1901 10 00

                  —

                  :

                  v dánčine

                  :

                  Brudris, henhørende under KN-kode 1006 40 00, bestemt til fremstilling af tilberedte næringsmidler, henhørende under KN-kode 1901 10 00

                  —

                  :

                  v nemčine

                  :

                  Bruchreis des KN-Codes 1006 40 00, bestimmt zur Herstellung von Lebensmittelzubereitungen des KN-Codes 1901 10 00

                  —

                  :

                  v estónčine

                  :

                  CN-koodi 1006 40 00 alla kuuluv purustatud riis CN-koodi 1901 10 00 alla kuuluvate toiduainete tootmiseks

                  —

                  :

                  v gréčtine

                  :

                  Θραύσματα ρυζιού υπαγόμενα στον κωδικό ΣΟ 1006 40 00, που προορίζονται για την παραγωγή παρασκευασμάτων διατροφής του κωδικού ΣΟ 1901 10 00

                  —

                  :

                  v angličtine

                  :

                  Broken rice of CN code 1006 40 00 for production of food preparations of CN code 1901 10 00

                  —

                  :

                  vo francúzštine

                  :

                  Brisures de riz, relevant du code NC 1006 40 00, destinées à la production de préparations alimentaires du code NC 1901 10 00

                  —

                  :

                  v taliančine

                  :

                  Rotture di riso, di cui al codice NC 1006 40 00, destinate alla produzione di preparazioni alimentari del codice NC 1901 10 00

                  —

                  :

                  v lotyštine

                  :

                  Šķeltie rīsi, uz kuriem attiecas KN kods 1006 40 00, kas paredzēti to pārtikas produktu ražošanai, uz kuriem attiecas KN kods 1901 10 00

                  —

                  :

                  v litovčine

                  :

                  KN kodu 1006 40 00 klasifikuojami skaldyti ryžiai, skirti KN kodu 1901 10 00 klasifikuojamų maisto produktų gamybai

                  —

                  :

                  v maďarčine

                  :

                  A 1901 10 00 KN-kód alá tartozó élelmiszer-készítmények előállítására szánt, a 1006 40 00 KN-kód alá tartozó törmelékrizs

                  —

                  :

                  v maltčine

                  :

                  Ross miksur tal-kodiċi NK 1006 40 00 għall-produzzjoni ta’ preparazzjonijiet alimentari tal-kodiċi NK 1901 10 00

                  —

                  :

                  v holandčine

                  :

                  Breukrijst van GN-code 1006 40 00, voor de productie van voor voeding bestemde bereidingen van GN-code 1901 10 00

                  —

                  :

                  v poľštine

                  :

                  Ryż łamany objęty kodem CN 1006 40 00 do produkcji przetworów spożywczych objętych kodem CN 1901 10 00

                  —

                  :

                  v portugalčine

                  :

                  Trincas de arroz do código NC 1006 40 00, destinadas à produção de preparações alimentares do código NC 1901 10 00

                  —

                  :

                  v rumunčine

                  :

                  brizuri de orez având codul NC 1006 40 00 destinate producției de preparate alimentare având codul NC 1901 10 00

                  —

                  :

                  v slovenčine

                  :

                  Zlomková ryža spadajúca pod číselný znak KN 1006 40 00 na výrobu potravinových prípravkov spadajúcich pod číselný znak KN 1901 10 00

                  —

                  :

                  v slovinčine

                  :

                  Lomljen riž z oznako KN 1006 40 00 za proizvodnjo živilskih izdelkov z oznako KN 1901 10 00

                  —

                  :

                  vo fínčine

                  :

                  CN-koodiin 1006 40 00 kuuluvat rikkoutuneet riisinjyvät CN-koodiin 1901 10 00 kuuluvien elintarvikevalmisteiden valmistamiseksi

                  —

                  :

                  v švédčine

                  :

                  Brutet ris som omfattas av KN-nummer 1006 40 00, avsett för produktion av livsmedelsberedningar som omfattas av KN-nummer 1901 10 00.

      PRÍLOHA II

         Znenia uvedené v článku 2 ods. 4 písm. b)

                  —

                  :

                  v bulharčine

                  :

                  Освободено от мито (Регламент за изпълнение (ЕC) № 480/2012)

                  —

                  :

                  v španielčine

                  :

                  Exención del derecho de aduana [Reglamento de Ejecución (UE) no 480/2012]

                  —

                  :

                  v češtine

                  :

                  Osvobozeno od cla (prováděcí nařízení (EU) č. 480/2012)

                  —

                  :

                  v dánčine

                  :

                  Toldfri (gennemførelsesforordning (EU) nr. 480/2012)

                  —

                  :

                  v nemčine

                  :

                  Zollfrei (Durchführungsverordnung (EU) Nr. 480/2012)

                  —

                  :

                  v estónčine

                  :

                  Tollimaksuvaba (rakendusmäärus (EL) nr 480/2012)

                  —

                  :

                  v gréčtine

                  :

                  Απαλλαγή του δασμού [εκτελεστικός κανονισμός (ΕΕ) αριθ. 480/2012]

                  —

                  :

                  v angličtine

                  :

                  Free of customs duty (Implementing Regulation (EU) No 480/2012)

                  —

                  :

                  vo francúzštine

                  :

                  Exemption du droit de douane [règlement d’exécution (UE) no 480/2012]

                  —

                  :

                  v taliančine

                  :

                  Esenzione dal dazio doganale [regolamento di esecuzione (UE) n. 480/2012]

                  —

                  :

                  v lotyštine

                  :

                  Atbrīvots no muitas nodokļa (Īstenošanas regula (ES) Nr. 480/2012)

                  —

                  :

                  v litovčine

                  :

                  Muitas netaikomas (įgyvendinimo reglamentas (ES) Nr. 480/2012)

                  —

                  :

                  v maďarčine

                  :

                  Vámmentes (480/2012/EU végrehajtási rendelet)

                  —

                  :

                  v maltčine

                  :

                  Eżenti mid-dazju doganali (Regolament ta’ Implimentazzjoni (UE) Nru 480/2012)

                  —

                  :

                  v holandčine

                  :

                  Vrijgesteld van douanerecht (Uitvoeringsverordening (EU) nr. 480/2012)

                  —

                  :

                  v poľštine

                  :

                  Wolne od opłat celnych (rozporządzenie wykonawcze (UE) nr 480/2012)

                  —

                  :

                  v portugalčine

                  :

                  Isenção de direito aduaneiro (Regulamento de Execução (UE) n.o 480/2012)

                  —

                  :

                  v rumunčine

                  :

                  Scutit de drepturi vamale [Regulamentul de punere în aplicare (UE) nr. 480/2012]

                  —

                  :

                  v slovenčine

                  :

                  Oslobodené od cla (vykonávacie nariadenie (EÚ) č. 480/2012)

                  —

                  :

                  v slovinčine

                  :

                  Carine prosto (Izvedbena uredba (EU) št. 480/2012)

                  —

                  :

                  vo fínčine

                  :

                  Tullivapaa (täytäntöönpanoasetus (EU) N:o 480/2012)

                  —

                  :

                  v švédčine

                  :

                  Tullfri (genomförandeförordning (EU) nr 480/2012).

      PRÍLOHA III

         Znenia uvedené v článku 5 ods. 3 písm. a)

                  —

                  :

                  v bulharčine

                  :

                  Предназначени за производство на хранителни заготовки с код по КН 1901 10 00

                  —

                  :

                  v španielčine

                  :

                  Destinadas a la producción de preparaciones alimenticias del código NC 1901 10 00

                  —

                  :

                  v češtine

                  :

                  Pro výrobu potravinových přípravků kódu KN 1901 10 00

                  —

                  :

                  v dánčine

                  :

                  Bestemt til fremstilling af tilberedte næringsmidler, henhørende under KN-kode 1901 10 00

                  —

                  :

                  v nemčine

                  :

                  Bestimmt zur Herstellung von Lebensmittelzubereitungen des KN-Codes 1901 10 00

                  —

                  :

                  v estónčine

                  :

                  CN-koodi 1901 10 00 alla kuuluvate toiduainete tootmiseks

                  —

                  :

                  v gréčtine

                  :

                  Προορίζονται για την παραγωγή παρασκευασμάτων διατροφής του κωδικού ΣΟ 1901 10 00

                  —

                  :

                  v angličtine

                  :

                  For production of food preparations of CN code 1901 10 00

                  —

                  :

                  vo francúzštine

                  :

                  Destinées à la production de préparations alimentaires du code NC 1901 10 00

                  —

                  :

                  v taliančine

                  :

                  Destinate alla produzione di preparazioni alimentari del codice NC 1901 10 00

                  —

                  :

                  v lotyštine

                  :

                  Paredzēti to pārtikas produktu ražošanai, uz kuriem attiecas KN kods 1901 10 00

                  —

                  :

                  v litovčine

                  :

                  Skirti KN kodu 1901 10 00 klasifikuojamų maisto produktų gamybai

                  —

                  :

                  v maďarčine

                  :

                  A 1901 10 00 KN-kód alá tartozó élelmiszer-készítmények előállítására szánt

                  —

                  :

                  v maltčine

                  :

                  Għall-produzzjoni ta’ preparazzjonijiet alimentari tal-kodiċi KN 1901 10 00

                  —

                  :

                  v holandčine

                  :

                  Bestemd voor de productie van voor voeding bestemde bereidingen van GN-code 1901 10 00

                  —

                  :

                  v poľštine

                  :

                  Do produkcji przetworów spożywczych objętych kodem CN 1901 10 00

                  —

                  :

                  v portugalčine

                  :

                  Destinadas à produção de preparações alimentares do código NC 1901 10 00

                  —

                  :

                  v rumunčine

                  :

                  Destinate producției de preparate alimentare având codul NC 1901 10 00

                  —

                  :

                  v slovenčine

                  :

                  Na výrobu potravinových prípravkov spadajúcich pod číselný znak KN 1901 10 00

                  —

                  :

                  v slovinčine

                  :

                  Za proizvodnjo živilskih izdelkov z oznako KN 1901 10 00

                  —

                  :

                  vo fínčine

                  :

                  Tarkoitettu CN-koodiin 1901 10 00 kuuluvien elintarvikevalmisteiden valmistukseen

                  —

                  :

                  v švédčine

                  :

                  Avsett för produktion av livsmedelsberedningar som omfattas av KN-nummer 1901 10 00.

      PRÍLOHA IV

         Znenia uvedené v článku 5 ods. 3 písm. b)

                  —

                  :

                  v bulharčine

                  :

                  Член 4 от Регламент за изпълнение (ЕC) № 480/2012

                  —

                  :

                  v španielčine

                  :

                  Reglamento de Ejecución (UE) no 480/2012 — artículo 4

                  —

                  :

                  v češtine

                  :

                  Článek 4 prováděcího nařízení (EU) č. 480/2012

                  —

                  :

                  v dánčine

                  :

                  Gennemførelsesforordning (EU) nr. 480/2012 — artikel 4

                  —

                  :

                  v nemčine

                  :

                  Durchführungsverordnung (EU) Nr. 480/2012 — Artikel 4

                  —

                  :

                  v estónčine

                  :

                  Rakendusmääruse (EL) nr 480/2012 artikkel 4

                  —

                  :

                  v gréčtine

                  :

                  Εκτελεστικός κανονισμός (ΕΕ) αριθ. 480/2012 — άρθρο 4

                  —

                  :

                  v angličtine

                  :

                  Article 4 of Implementing Regulation (EU) No 480/2012

                  —

                  :

                  vo francúzštine

                  :

                  Règlement d’exécution (UE) no 480/2012 — article 4

                  —

                  :

                  v taliančine

                  :

                  Regolamento di esecuzione (UE) n. 480/2012 — articolo 4

                  —

                  :

                  v lotyštine

                  :

                  Īstenošanas regulas (ES) Nr. 480/2012 4. pants

                  —

                  :

                  v litovčine

                  :

                  Įgyvendinimo reglamento (ES) Nr. 480/2012 4 straipsnis

                  —

                  :

                  v maďarčine

                  :

                  A 480/2012/EU végrehajtási rendelet – 4. cikk

                  —

                  :

                  v maltčine

                  :

                  Artikolu 4 tar-Regolament ta’ Implimentazzjoni (UE) Nru 480/2012

                  —

                  :

                  v holandčine

                  :

                  Uitvoeringsverordening (EU) nr. 480/2012, artikel 4

                  —

                  :

                  v poľštine

                  :

                  Art. 4 rozporządzenia wykonawczego (UE) nr 480/2012

                  —

                  :

                  v portugalčine

                  :

                  Regulamento de Execução (UE) n.o 480/2012 — artigo 4.o

                  —

                  :

                  v rumunčine

                  :

                  Regulamentul de punere în aplicare (UE) nr. 480/2012, articolul 4

                  —

                  :

                  v slovenčine

                  :

                  Článok 4 vykonávacieho nariadenia (EÚ) č. 480/2012

                  —

                  :

                  v slovinčine

                  :

                  Člen 4 Izvedbene uredbe (EU) št. 480/2012

                  —

                  :

                  vo fínčine

                  :

                  Täytäntöönpanoasetuksen (EU) N:o 480/2012 4 artikla

                  —

                  :

                  v švédčine

                  :

                  Genomförandeförordning (EU) nr 480/2012 – artikel 4.

      PRÍLOHA V

         Zrušené nariadenie so zoznamom neskorších zmien a doplnení

                  nariadenie Komisie (ES) č. 2058/96
                  (Ú. v. ES L 276, 29.10.1996, s. 7)

                  nariadenie Komisie (ES) č. 1950/2005
                  (Ú. v. EÚ L 312, 29.11.2005, s. 18)

                  iba článok 5 a príloha IV

                  nariadenie Komisie (ES) č. 1996/2006
                  (Ú. v. EÚ L 398, 30.12.2006, s. 1)

                  iba článok 7 a príloha VI

                  nariadenie Komisie (ES) č. 2019/2006
                  (Ú. v. EÚ L 384, 29.12.2006, s. 48)

                  iba článok 1

                  nariadenie Komisie (ES) č. 1456/2007
                  (Ú. v. EÚ L 325, 11.12.2007, s. 76)

                  iba článok 1

      PRÍLOHA VI

         Tabuľka zhody

                  Nariadenie (ES) č. 2058/96

                  Toto nariadenie

                  články 1 až 5

                  články 1 až 5

                  článok 6 ods. 1

                  článok 6

                  —

                  článok 7

                  článok 7

                  článok 8

                  prílohy I až IV

                  prílohy I až IV

                  —

                  príloha V

                  —

                  príloha VI


title: Vykonávacie nariadenie Komisie (EÚ) č. 416/2011 z  26. apríla 2011 , ktorým sa schvaľuje väčšia zmena a doplnenie špecifikácie názvu zapísaného do Registra chránených označení pôvodu a chránených zemepisných označení [Valle d'Aosta Lard d'Arnad/Vallée d'Aoste Lard d'Arnad (CHOP)]

text:
               29.4.2011

               SK

               Úradný vestník Európskej únie

               L 110/20

         VYKONÁVACIE NARIADENIE KOMISIE (EÚ) č. 416/2011
   z 26. apríla 2011,
   ktorým sa schvaľuje väčšia zmena a doplnenie špecifikácie názvu zapísaného do Registra chránených označení pôvodu a chránených zemepisných označení [Valle d'Aosta Lard d'Arnad/Vallée d'Aoste Lard d'Arnad (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:

               (1)

               V súlade s článkom 9 ods. 1 prvým pododsekom a podľa článku 17 ods. 2 nariadenia (ES) č. 510/2006 Komisia preskúmala žiadosť Talianska o schválenie zmien a doplnení špecifikácie chráneného označenia pôvodu „Valle d'Aosta Lard d'Arnad/Vallée d'Aoste Lard d'Arnad“ zapísaného do registra podľa nariadenia Komisie (ES) č. 1107/96 (2), zmeneného a doplneného nariadením Komisie (ES) č. 1263/96 (3).

               (2)

               Príslušné zmeny a doplnenia nie sú menšieho rozsahu v zmysle článku 9 nariadenia (ES) č. 510/2006, Komisia preto uverejnila žiadosť o zmeny a doplnenia podľa článku 6 ods. 2 prvého pododseku uvedeného nariadenia v Úradnom vestníku Európskej únie
                   (4). Komisii nebola v súlade s článkom 7 nariadenia (ES) č. 510/2006 oznámená žiadna námietka, tieto zmeny a doplnenia sa teda musia schváliť,

         PRIJALA TOTO NARIADENIE:
   Článok 1
   Zmeny a doplnenia špecifikácie uverejnené v Úradnom vestníku Európskej únie v súvislosti s názvom uvedeným v prílohe k tomuto nariadeniu sa schvaľujú.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. apríla 2011

            Za Komisiu v mene predsedu

         Dacian CIOLOŞ

            člen Komisie

      (1)  Ú. v. EÚ L 93, 31.3.2006, s. 12.

      (2)  Ú. v. ES L 148, 21.6.1996, s. 1.

      (3)  Ú. v. ES L 163, 2.7.1996, s. 19.

      (4)  Ú. v. EÚ C 222, 17.8.2010, s. 14.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.2.   Mäsové výrobky (tepelne spracované, solené, údené atď.)

      TALIANSKO
      Valle d'Aosta Lard d'Arnad/Vallée d'Aoste Lard d'Arnad (CHOP)


title: Vykonávacie nariadenie Komisie (EÚ) č. 866/2012 z  21. septembra 2012 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               22.9.2012

               SK

               Úradný vestník Európskej únie

               L 256/19

         VYKONÁVACIE NARIADENIE KOMISIE (EÚ) č. 866/2012
   z 21. septembra 2012,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. septembra 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MK

                  65,0

                  XS

                  55,3

                  ZZ

                  60,2

                  0707 00 05

                  MK

                  23,1

                  TR

                  102,3

                  ZZ

                  62,7

                  0709 93 10

                  TR

                  116,4

                  ZZ

                  116,4

                  0805 50 10

                  AR

                  96,7

                  CL

                  97,0

                  TR

                  95,0

                  UY

                  114,6

                  ZA

                  89,6

                  ZZ

                  98,6

                  0806 10 10

                  MK

                  53,3

                  TR

                  121,5

                  ZZ

                  87,4

                  0808 10 80

                  BR

                  89,7

                  CL

                  143,2

                  NZ

                  121,9

                  US

                  181,6

                  ZA

                  116,6

                  ZZ

                  130,6

                  0808 30 90

                  CN

                  64,9

                  TR

                  109,5

                  ZA

                  144,5

                  ZZ

                  106,3

                  0809 30

                  TR

                  147,2

                  ZZ

                  147,2

                  0809 40 05

                  IL

                  60,4

                  TR

                  107,6

                  XS

                  74,4

                  ZZ

                  80,8

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 476/2011 zo 17. mája 2011 , ktorým sa mení a dopĺňa nariadenie Rady (EÚ) č. 57/2011, pokiaľ ide o obmedzenia výlovu piesočníc vo vodách EÚ zón ICES IIa, IIIa a IV

text:
               18.5.2011

               SK

               Úradný vestník Európskej únie

               L 131/12

         VYKONÁVACIE NARIADENIE KOMISIE (EÚ) č. 476/2011
   zo 17. mája 2011,
   ktorým sa mení a dopĺňa nariadenie Rady (EÚ) č. 57/2011, pokiaľ ide o obmedzenia výlovu piesočníc vo vodách EÚ zón ICES IIa, IIIa a IV
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 57/2011 z 18. januára 2011, ktorým sa na rok 2011 stanovujú rybolovné možnosti pre určité populácie rýb a skupiny populácií rýb uplatniteľné vo vodách EÚ a pre plavidlá EÚ v určitých vodách nepatriacich EÚ (1), a najmä na jeho článok 5 ods. 4,
   keďže:

               (1)

               Obmedzenia výlovu piesočníc vo vodách EÚ zón ICES IIa, IIIa a IV sú ustanovené v prílohe IA k nariadeniu (EÚ) č. 57/2011.

               (2)

               Podľa bodu 4 prílohy IID k nariadeniu (EÚ) č. 57/2011 Komisia zreviduje celkový povolený výlov (TAC) a kvóty na rok 2011 pre piesočnice v uvedených zónach na základe odporúčania Medzinárodnej rady pre výskum mora (ICES) a Vedeckého, technického a hospodárskeho výboru pre rybné hospodárstvo (STECF).

               (3)

               ICES poskytla svoje odporúčanie 21. februára 2011 pre každú zo siedmych oblastí hospodárenia uvedených v prílohe IID k nariadeniu 57/2011. STECF zrevidoval odporúčanie ICES a poskytol Komisii svoje závery 24. februára 2011. V súlade s uvedeným odporúčaním by sa mali obmedzenia výlovu v oblasti hospodárenia 1 zvýšiť na 320 000 ton a obmedzenia výlovu v oblasti hospodárenia 2 by sa mali znížiť na 34 000 ton. STECF zároveň považuje za vhodné stanoviť obmedzenia výlovu na 10 000 ton v oblasti hospodárenia 4 a na 420 ton v oblasti hospodárenia 6.

               (4)

               STECF usúdil, že výlov v oblastiach hospodárenia 3 a 7 by sa mal obmedziť na nulu. V dodatočnom odporúčaní zo 17. marca 2011 však STECF usúdil, že v oblasti hospodárenia 3 by sa mohlo povoliť obmedzenie výlovu na 10 000 ton s cieľom vykonať monitorovací rybolov v uvedenej oblasti.

               (5)

               Príloha IA k nariadeniu (EÚ) č. 57/2011 by sa mala preto zodpovedajúcim spôsobom zmeniť a doplniť.

               (6)

               Opatrenia ustanovené v tomto nariadení sú v súlade so stanoviskom Výboru pre rybolov a akvakultúru,

         PRIJALA TOTO NARIADENIE:
   Článok 1
   Príloha IA k nariadeniu (EÚ) č. 57/2011 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. mája 2011

            Za Komisiu

            predseda

         José Manuel BARROSO

      (1)  Ú. v. EÚ L 24, 27.1.2011, s. 1.

      PRÍLOHA
      Príloha IA k nariadeniu (EÚ) č. 57/2011 sa mení a dopĺňa takto:
      Údaje týkajúce sa druhu piesočnice vo vodách EÚ zón ICES IIa, IIIa a IV sa nahrádzajú takto:

                              Druhy

                              :

                              Piesočnice a pridružené vedľajšie úlovky

                                 Ammodytes spp.

                              Zóna

                              :

                              vody EÚ zón IIa, IIIa a IV (1)

                              (SAN/2A3A4.)

                  Dánsko

                  331 731 (2)

                  Analytický TAC

                  Spojené kráľovstvo

                  7 251 (2)

                  Nemecko

                  507 (2)

                  Švédsko

                  12 181 (2)

                  Nepridelené

                  2 750 (3)

                  EÚ

                  351 670 (2)
                      (4)

                  Nórsko

                  20 000

                  TAC

                  374 420

                     Osobitné podmienky:

                  V rámci obmedzení uvedených kvót nemožno v týchto oblastiach hospodárenia s piesočnicami presiahnuť tieto množstvá, ako sa vymedzuje v prílohe IID:

                                          Zóna

                                          :

                                          vody EÚ oblastí hospodárenia s piesočnicami

                              1

                              2

                              3

                              4

                              5

                              6

                              7

                              (SAN/*234_1)

                              (SAN/*234_2)

                              (SAN/*234_3)

                              (SAN/*234_4)

                              (SAN/*234_5)

                              (SAN/*234_6)

                              (SAN/*234_7)

                              Dánsko

                              284 068

                              28 022

                              9 434

                              9 434

                              0

                              395

                              0

                              Spojené kráľovstvo

                              6 209

                              613

                              206

                              206

                              0

                              9

                              0

                              Nemecko

                              435

                              43

                              14

                              14

                              0

                              1

                              0

                              Švédsko

                              10 431

                              1 029

                              346

                              346

                              0

                              15

                              0

                              EÚ

                              301 143

                              29 707

                              10 000

                              10 000

                              0

                              420

                              0

                              Nórsko

                              16 626

                              3 774

                              0

                              0

                              0

                              0

                              0

                              Nepridelené

                              2 231

                              519

                              0

                              0

                              0

                              0

                              0

                              Spolu

                              320 000

                              34 000

                              10 000

                              10 000

                              0

                              420

                              0

         (1)  Okrem vôd do šiestich míľ od pobrežných línií Spojeného kráľovstva pri ostrovoch Shetlandy, Fair a Foula.

         (2)  Predbežná kvóta v súlade s článkom 1 ods. 2 tohto nariadenia.

         (3)  Nepridelená kvóta v súlade s článkom 1 ods. 3 tohto nariadenia.

         (4)  Najmenej 98 % vyložených množstiev započítaných do TAC musí obsahovať piesočnice. Vedľajšie úlovky limandy európskej, makrely atlantickej a tresky merlang sa započítajú do zvyšných 2 % TAC.

         Osobitné podmienky:

      V rámci obmedzení uvedených kvót nemožno v týchto oblastiach hospodárenia s piesočnicami presiahnuť tieto množstvá, ako sa vymedzuje v prílohe IID:

                              Zóna

                              :

                              vody EÚ oblastí hospodárenia s piesočnicami

                  1

                  2

                  3

                  4

                  5

                  6

                  7

                  (SAN/*234_1)

                  (SAN/*234_2)

                  (SAN/*234_3)

                  (SAN/*234_4)

                  (SAN/*234_5)

                  (SAN/*234_6)

                  (SAN/*234_7)

                  Dánsko

                  284 068

                  28 022

                  9 434

                  9 434

                  0

                  395

                  0

                  Spojené kráľovstvo

                  6 209

                  613

                  206

                  206

                  0

                  9

                  0

                  Nemecko

                  435

                  43

                  14

                  14

                  0

                  1

                  0

                  Švédsko

                  10 431

                  1 029

                  346

                  346

                  0

                  15

                  0

                  EÚ

                  301 143

                  29 707

                  10 000

                  10 000

                  0

                  420

                  0

                  Nórsko

                  16 626

                  3 774

                  0

                  0

                  0

                  0

                  0

                  Nepridelené

                  2 231

                  519

                  0

                  0

                  0

                  0

                  0

                  Spolu

                  320 000

                  34 000

                  10 000

                  10 000

                  0

                  420

                  0


title: Vykonávacie nariadenie Komisie (EÚ) 2017/1492 z 21. augusta 2017 o povolení cholekalciferolu ako kŕmnej doplnkovej látky pre všetky druhy zvierat (Text s významom pre EHP )

text:
                  22.8.2017

                  SK

                  Úradný vestník Európskej únie

                  L 216/19

            VYKONÁVACIE NARIADENIE KOMISIE (EÚ) 2017/1492
      z 21. augusta 2017
      o povolení cholekalciferolu ako kŕmnej doplnkovej látky pre všetky druhy zvierat
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
      keďže:

                  (1)

                  V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 uvedeného nariadenia sa stanovuje prehodnotenie doplnkových látok povolených podľa smernice Rady 70/524/EHS (2).

                  (2)

                  Cholekalciferol bol smernicou 70/524/EHS povolený ako kŕmna doplnková látka na používanie bez časového obmedzenia pre všetky druhy zvierat. Uvedená doplnková látka bola následne zapísaná do Registra kŕmnych doplnkových látok ako existujúci výrobok v súlade s článkom 10 ods. 1 nariadenia (ES) č. 1831/2003.

                  (3)

                  V súlade s článkom 10 ods. 2 nariadenia (ES) č. 1831/2003 v spojení s jeho článkom 7 boli predložené tri žiadosti o prehodnotenie cholekalciferolu ako kŕmnej doplnkovej látky pre všetky druhy zvierat a v súlade s článkom 7 uvedeného nariadenia bola predložená žiadosť o používanie v pitnej vode. Žiadateľ požiadal o zaradenie tejto doplnkovej látky do kategórie „výživné doplnkové látky“. K žiadostiam boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

                  (4)

                  Európsky úrad pre bezpečnosť potravín (ďalej len „úrad“) v stanoviskách z 13. novembra 2012 (3), 20. júna 2013 (4), 30. januára 2014 (5) a 25. januára 2017 (6) skonštatoval, že cholekalciferol nemá za navrhovaných podmienok používania v krmivách negatívny účinok na zdravie zvierat, zdravie ľudí ani životné prostredie. Úrad ďalej skonštatoval, že cholekalciferol predstavuje účinný zdroj vitamínu D3.

                  (5)

                  Úrad vo svojich stanoviskách skonštatoval, že v prípade niektorých prípravkov vitamínu D3 existuje možnosť, že by pracovníci mohli byť pri vdychovaní vystavení vysokým úrovniam vitamínu D3. Vitamín D3 je pri vdychovaní vysoko toxický a vystavenie účinkom prachu je škodlivé. Preto by sa mali prijať primerané ochranné opatrenia. Úrad nepovažuje za potrebné stanoviť osobitné požiadavky týkajúce sa monitorovania po umiestnení na trh. Zároveň overil správu o metóde analýzy kŕmnych doplnkových látok v krmive predloženú referenčným laboratóriom zriadeným nariadením (ES) č. 1831/2003.

                  (6)

                  Z posúdenia cholekalciferolu vyplýva, že podmienky povolenia stanovené v článku 5 nariadenia (ES) č. 1831/2003 sú splnené okrem použitia v pitnej vode. Používanie uvedenej látky v krmive by sa preto malo povoliť podľa prílohy k tomuto nariadeniu. Mal by sa stanoviť maximálny obsah cholekalciferolu. Cholekalciferol by sa nemal podávať priamo v pitnej vode, pretože týmto dodatočným spôsobom podania by sa zvýšilo riziko pre spotrebiteľov a zvieratá. Preto by sa povolenie cholekalciferolu ako výživnej doplnkovej látky, ktorá patrí do funkčnej skupiny „vitamíny, provitamíny a chemicky presne vymedzené látky, ktoré majú obdobný účinok“, malo zamietnuť, pokiaľ ide o ich používanie vo vode. Tento zákaz sa na túto látku nevzťahuje v prípade používania v kŕmnych zmesiach, ktoré sa následne podávajú vo vode.

                  (7)

                  Keďže neexistujú bezpečnostné dôvody na okamžité uplatňovanie zmien podmienok povolenia cholekalciferolu, je vhodné poskytnúť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.

                  (8)

                  Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

            PRIJALA TOTO NARIADENIE:
      Článok 1
      Povolenie
      Látka špecifikovaná v prílohe, ktorá patrí do kategórie „výživné doplnkové látky“ a do funkčnej skupiny „vitamíny, provitamíny a chemicky presne vymedzené látky, ktoré majú obdobný účinok“, sa za podmienok stanovených v uvedenej prílohe povoľuje ako doplnková látka vo výžive zvierat.
      Článok 2
      Zamietnutie
      Povolenie cholekalciferolu ako doplnkovej látky, ktorá patrí do kategórie „výživné doplnkové látky“ a do funkčnej skupiny „vitamíny, provitamíny a chemicky presne vymedzené látky, ktoré majú obdobný účinok“, sa zamieta, pokiaľ ide o jej používanie v pitnej vode.
      Článok 3
      Prechodné opatrenia
      1.   Látka špecifikovaná v prílohe a premixy obsahujúce uvedenú látku, ktoré sú vyrobené a označené pred 11. marcom 2018 v súlade s pravidlami uplatniteľnými pred 11. septembrom 2017, možno naďalej umiestňovať na trh a používať až do vyčerpania existujúcich zásob.
      2.   Kŕmne zmesi a kŕmne suroviny obsahujúce uvedenú látku špecifikovanú v prílohe, ktoré sú vyrobené a označené pred 11. septembrom 2018 v súlade s pravidlami uplatniteľnými pred 11. septembrom 2017, možno naďalej umiestňovať na trh a používať až do vyčerpania existujúcich zásob, ak sú určené pre zvieratá na produkciu potravín.
      3.   Kŕmne zmesi a kŕmne suroviny obsahujúce uvedenú látku špecifikovanú v prílohe, ktoré sú vyrobené a označené pred 11. septembrom 2019 v súlade s pravidlami uplatniteľnými pred 11. septembrom 2017, možno naďalej umiestňovať na trh a používať až do vyčerpania existujúcich zásob, ak sú určené pre zvieratá iné ako na produkciu potravín.
      Článok 4
      Nadobudnutie účinnosti
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 21. augusta 2017

               Za Komisiu

               predseda

            Jean-Claude JUNCKER

         (1)  Ú. v. EÚ L 268, 18.10.2003, s. 29.

         (2)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).

         (3)  Vestník EFSA (EFSA Journal) (2012) 10(12):2968.

         (4)  Vestník EFSA (EFSA Journal) (2013) 11(7):3289.

         (5)  Vestník EFSA (EFSA Journal) (2014) 12(2):3568.

         (6)  Vestník EFSA (EFSA Journal) (2017) 15(3):4713.

         PRÍLOHA

                     Identifikačné číslo doplnkovej látky

                     Názov/ meno držiteľa povolenia

                     Doplnková látka

                     Zloženie, chemický vzorec, opis, analytická metóda

                     Druh alebo kategória zvierat

                     Maximálny vek

                     Minimálny obsah

                     Maximálny obsah

                     Iné ustanovenia

                     Koniec platnosti povolenia

                     Cholekalciferol (1) v IU alebo mg/kg kompletného krmiva s obsahom vlhkosti 12 %

                        Kategória „výživné doplnkové látky“. Funkčná skupina: Vitamíny, provitamíny a chemicky presne vymedzené látky, ktoré majú obdobný účinok

                     3a671

                     —

                     „Cholekalciferol“ alebo „vitamín D3“

                        Zloženie doplnkovej látky

                     cholekalciferol

                        Charakteristika účinnej látky

                     cholekalciferol
                     C27H44O
                     CAS číslo: 67-97-0
                     Cholekalciferol tuhá a živicová forma, vyrobený chemickou syntézou.
                     Kritériá čistoty:
                     Min. 80 % (cholekalciferol a pre-cholekalciferol) a max. 7 % tachysterol.

                        Analytická metóda
                         (2)

                                 —

                                 Na stanovenie vitamínu D3 v kŕmnej doplnkovej látke: vysokoúčinná kvapalinová chromatografia v spojení s UV detektorom (HPLC-UV, 254 nm) – metóda podľa Európskeho liekopisu 01/2008:0574,0575,0598.

                                 —

                                 Na stanovenie vitamínu D3 v premixoch: vysokoúčinná kvapalinová chromatografia v spojení s UV detekciou pri 265 nm (HPLC-UV) – metóda 13.8.1 podľa VDLUFA 1997, Methodenbuch.

                                 —

                                 Na stanovenie vitamínu D3 v krmivách:

                                             —

                                             vysokoúčinná kvapalinová chromatografia v spojení s UV detekciou pri 265 nm (HPLC-UV) – metóda 13.8.1 podľa VDLUFA 1997, Methodenbuch; alebo

                                             —

                                             vysokoúčinná kvapalinová chromatografia v reverznej fáze v spojení s UV detekciou pri 265 nm (RP-HPLC-UV), podľa EN 12821.

                                 —

                                 Na stanovenie vitamínu D3 vo vode: vysokoúčinná kvapalinová chromatografia v reverznej fáze v spojení s UV detekciou pri 265 nm (RP-HPLC-UV), podľa EN 12821.

                     ošípané

                     2 000  IU
                     0,05 mg

                                 1.

                                 Vitamín D3 možno umiestňovať na trh a používať ako doplnkovú látku vo forme prípravku.

                                 2.

                                 Doplnková látka sa pridáva do krmiva vo forme premixu.

                                 3.

                                 V pokynoch na použitie doplnkovej látky a premixov sa musia uvádzať podmienky skladovania a stability.

                                 4.

                                 Maximálny obsah kombinácie 25-hydroxycholekalciferolu s cholekalciferolom na kg kompletného krmiva:

                                             —

                                             ≤ 0,125 mg (1) (ekvivalentné 5 000  IU vitamínu D3) pre kurčatá vo výkrme a morky vo výkrme,

                                             —

                                             ≤ 0,080 mg pre ostatnú hydinu,

                                             —

                                             ≤ 0,050 mg pre ošípané.

                                 5.

                                 Súčasné použitie s vitamínom D2 nie je povolené.

                                 6.

                                 Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť veľmi nebezpečné účinky vitamínu D3 pri vdychovaní. Ak uvedené riziká spojené s týmito veľmi nebezpečnými účinkami nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu dýchacích ciest.

                     11. septembra 2027

                     náhradky mlieka pre ciciaky

                     10 000  IU
                     0,25 mg

                     hovädzí dobytok

                     4 000  IU
                     0,1 mg

                     náhradky mlieka pre teľatá

                     10 000  IU
                     0,25 mg

                     ovce

                     4 000  IU
                     0,1 mg

                     kurčatá vo výkrme

                     5 000  IU
                     0,125 mg

                     morky

                     5 000  IU
                     0,125 mg

                     ostatná hydina

                     3 200  IU
                     0,080 mg

                     kone

                     4 000  IU
                     0,1 mg

                     ryby

                     3 000  IU
                     0,075 mg

                     iné živočíšne druhy

                     2 000  IU
                     0,05 mg

            (1)  40 IU cholekalciferolu = 0,001 mg cholekalciferolu.

            (2)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports


title: Vykonávacie nariadenie Komisie (EÚ) č. 1234/2013 z  2. decembra 2013 , ktorým sa mení vykonávacie nariadenie (EÚ) č. 1020/2012, ktorým sa prijíma plán prideľovania zdrojov, ktoré sa majú v rozpočtovom roku 2013 vyúčtovať členským štátom na dodávky potravín z intervenčných zásob v prospech najodkázanejších osôb v Európskej únii

text:
               3.12.2013

               SK

               Úradný vestník Európskej únie

               L 322/19

         VYKONÁVACIE NARIADENIE KOMISIE (EÚ) č. 1234/2013
   z 2. decembra 2013,
   ktorým sa mení vykonávacie nariadenie (EÚ) č. 1020/2012, ktorým sa prijíma plán prideľovania zdrojov, ktoré sa majú v rozpočtovom roku 2013 vyúčtovať členským štátom na dodávky potravín z intervenčných zásob v prospech najodkázanejších osôb v Európskej únii
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. f) a g) v spojení s článkom 4,
   keďže:

               (1)

               Článkom 27 nariadenia (ES) č. 1234/2007, ktoré bolo zmenené nariadením Európskeho parlamentu a Rady (EÚ) č. 121/2012 (2), sa na roky 2012 a 2013 zriadil program rozdeľovania potravín najodkázanejším osobám v Únii, ktorý sa bude uplatňovať až do ukončenia ročného plánu na rok 2013.

               (2)

               Vo vykonávacom nariadení Komisie (EÚ) č. 1020/2012 (3) sa prijal plán na dodávku potravín v prospech najodkázanejších osôb a pridelili sa dostatočné finančné zdroje, ktoré je možné vyčerpať v rozpočtovom roku 2013. V súlade s článkom 3 ods. 1 nariadenia Komisie (EÚ) č. 807/2010 (4) vykonávacie obdobie ročného plánu začína 1. októbra a končí 31. decembra nasledujúceho roku. S cieľom zabezpečiť plynulý prechod kompetencií na Fond európskej pomoci pre najodkázanejšie osoby po jeho vytvorení v roku 2014, najmä pokiaľ ide o podporu, a v súlade so žiadosťami, ktoré Komisia dostala od Španielska, Poľska a Slovinska, sa predĺženie vykonávacieho obdobia ročného plánu distribúcie potravín v prospech najodkázanejších osôb na rok 2013 javí ako vhodné opatrenie. S cieľom zabezpečiť rovnaké zaobchádzanie by sa predĺženie malo uplatniť na všetky členské štáty.

               (3)

               V dôsledku súdnych konaní začatých proti postupom verejného obstarávania Grécko meškalo s podpisom zmlúv verejného obstarávania, a preto požiadalo o predĺženie lehoty na predloženie žiadostí o platbu uvedenej v prvom odseku článku 4 vykonávacieho nariadenia (EÚ) č. 1020/2012. Vzhľadom na túto požiadavku a ťažkú finančnú situáciu Grécka je vhodné toto predĺženie povoliť. S cieľom zabezpečiť rovnaké zaobchádzanie by sa výnimka mala uplatniť na všetky členské štáty. Keďže termín na predkladanie žiadostí o platbu bol stanovený na 30. septembra, mala by sa táto výnimka uplatniť so spätnou platnosťou.

               (4)

               Na účely účtovníctva je potrebné zaúčtovať zálohy vyplatené zo strany platobných agentúr príjemcom, ako aj zúčtovania záloh na úrovni príjemcov, do ročnej účtovnej závierky Komisie. Členské štáty by preto mali stanoviť termín, dokedy majú príjemcovia týchto platieb predložiť výkazy nákladov a určité ďalšie informácie týkajúce sa preddavkov. Okrem toho je vhodné stanoviť 1. február 2014 ako termín, dokedy majú členské štáty poskytnúť tieto údaje Komisii. Zodpovedá to konečnému termínu, ktorý sa uplatňuje na zasielanie dokumentov a účtovných údajov uvedených v článku 7 ods. 2 nariadenia Komisie (ES) č. 885/2006 (5).

               (5)

               Vykonávacie nariadenie (EÚ) č. 1020/2012 by sa malo zodpovedajúcim spôsobom zmeniť.

               (6)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Vykonávacie nariadenie (EÚ) č. 1020/2012 sa mení takto:

               1.

               Vkladá sa tento článok 1a:
               „Článok 1a
               Odchylne od článku 3 ods. 1 nariadenia (EÚ) č. 807/2010 sa vykonávacie obdobie ročného plánu distribúcie na rok 2013 končí 28. februára 2014.“

               2.

               V článku 4 sa prvý odsek nahrádza takto:
               „Odchylne od článku 9 nariadenia (EÚ) č. 807/2010 v prípade plánu distribúcie na rok 2013 sa žiadosti o platbu musia predložiť príslušným orgánom jednotlivých členských štátov do 15. októbra 2013.“

               3.

               Článok 5 sa mení takto:

                           a)

                           v odseku 1 sa písmeno b) nahrádza takto:

                                       „b)

                                       prijali všetky opatrenia, aby zabezpečili dokončenie vykonávania najneskôr k 28. februáru 2014.“;

                           b)

                           vkladá sa tento odsek 5a:
                           „5a.   Prevádzkovatelia vybraní v súlade s článkom 4 ods. 4 a 6 nariadenia (EÚ) č. 807/2010 a poverené organizácie uvedené v článku 27 ods. 1 nariadenia (ES) č. 1234/2007 poskytnú príslušnému orgánu členského štátu, ktorý poskytuje preddavok, tieto informácie:

                                       a)

                                       výkazy nákladov, ktorými podľa jednotlivých nákladových položiek preukážu použitie záloh do 15. Októbra 2013 a

                                       b)

                                       potvrdenie zostatku nepoužitých záloh podľa jednotlivých nákladových položiek k 15. októbru 2013.

                                 Členské štáty stanovia dátum predkladania informácií uvedených v prvom pododseku tak, aby bolo informácie možné zahrnúť do oznámenia uvedeného v odseku 6.“;

                           c)

                           odsek 6 sa nahrádza takto:
                           „6.   Najneskôr do 1. februára 2014 členské štáty oznámia Komisii spoločne s informáciami uvedenými v článku 7 ods. 2 nariadenia Komisie (ES) č. 885/2006 (6) celkovú výšku preddavkov vyplatených do 15. októbra 2013 v súlade s odsekom 2 tohto článku, ktoré neboli zúčtované a ktoré sa vzťahujú na operácie, ktoré ešte neboli ukončené.

         Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Článok 1 ods. 2 sa uplatňuje od 30. septembra 2013.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. decembra 2013

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Nariadenie Európskeho parlamentu a Rady (EÚ) č. 121/2012 z 15. februára 2012, ktorým sa menia a dopĺňajú nariadenia Rady (ES) č. 1290/2005 a (ES) č. 1234/2007, pokiaľ ide o rozdeľovanie potravín najodkázanejším osobám v Únii (Ú. v. EÚ L 44, 16.2.2012, s. 1.).

      (3)  Vykonávacie nariadenie Komisie (EÚ) č. 1020/2012 zo 6. novembra 2012, ktorým sa prijíma plán prideľovania zdrojov, ktoré sa majú v rozpočtovom roku 2013 vyúčtovať členským štátom za dodávky potravín z intervenčných zásob v prospech najodkázanejších osôb v Európskej únii a ktorým sa stanovujú výnimky z určitých ustanovení nariadenia (EÚ) č. 807/2010 (Ú. v. EÚ L 307, 7.11.2012, s. 62);

      (4)  Nariadenie Komisie (EÚ) č. 807/2010 zo 14. septembra 2010, ktorým sa stanovujú podrobné vykonávacie pravidlá pre dodávky potravín z intervenčných zásob v prospech najodkázanejších osôb v Únii (Ú. v. EÚ L 242, 15.9.2010, s. 9);

      (5)  Nariadenie Komisie (ES) č. 885/2006 z 21. júna 2006, ktorým sa ustanovujú podrobné pravidlá uplatňovania nariadenia Rady (ES) č. 1290/2005, pokiaľ ide o akreditáciu platobných agentúr a iných orgánov a zúčtovania EPZF a EPFRV (Ú. v. EÚ L 171, 23.6.2006, s. 90).

      (6)  Nariadenie Komisie (ES) č. 885/2006 z 21. júna 2006, ktorým sa ustanovujú podrobné pravidlá uplatňovania nariadenia Rady (ES) č. 1290/2005, pokiaľ ide o akreditáciu platobných agentúr a iných orgánov a zúčtovania EPZF a EPFRV (Ú. v. EÚ L 171, 23.6.2006, s. 90).“


title: Vykonávacie nariadenie Komisie (EÚ) 2016/831 z 25. mája 2016, ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín

text:
               27.5.2016

               SK

               Úradný vestník Európskej únie

               L 140/7

         VYKONÁVACIE NARIADENIE KOMISIE (EÚ) 2016/831
   z 25. mája 2016,
   ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183 písm. b),
   so zreteľom na nariadenie Európskeho parlamentu a Rady (EÚ) č. 510/2014 zo 16. apríla 2014, ktorým sa stanovujú obchodné opatrenia uplatniteľné na určitý tovar vznikajúci spracovaním poľnohospodárskych výrobkov, a ktorým sa zrušujú nariadenia Rady (ES) č. 1216/2009 a (ES) č. 614/2009 (2), a najmä na jeho článok 5 ods. 6 písm. a),
   keďže:

               (1)

               Nariadením Komisie (ES) č. 1484/95 (3) sa stanovili podrobné pravidlá na zavedenie systému dodatkových dovozných ciel a reprezentatívne ceny v sektoroch hydinového mäsa a vajec a pre vaječný albumín.

               (2)

               Z pravidelnej kontroly údajov, z ktorých sa vychádza pri stanovovaní reprezentatívnych cien výrobkov v sektoroch hydinového mäsa a vajec a pre vaječný albumín, vyplýva, že reprezentatívne ceny pre dovoz niektorých výrobkov treba zmeniť s prihliadnutím na cenové rozdiely podľa krajiny pôvodu.

               (3)

               Nariadenie (ES) č. 1484/95 by sa preto malo zodpovedajúcim spôsobom zmeniť.

               (4)

               Keďže je potrebné zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, malo by toto nariadenie nadobudnúť účinnosť dňom jeho uverejnenia,

         PRIJALA TOTO NARIADENIE:
   Článok 1
   Príloha I k nariadeniu (ES) č. 1484/95 sa nahrádza textom v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. mája 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 150, 20.5.2014, s. 1.

      (3)  Nariadenie Komisie (ES) č. 1484/95 z 28. júna 1995 stanovujúce podrobné pravidlá na zavedenie systému dodatkových dovozných ciel a stanovenie reprezentatívnych cien v sektoroch hydinového mäsa a vajec a pre vaječný albumín a ktorým sa ruší nariadenie č. 163/67/EHS (Ú. v. ES L 145, 29.6.1995, s. 47).

      PRÍLOHA

            „PRÍLOHA I

                        Číselný znak KN

                        Opis tovaru

                        Reprezentatívna cena
                        (v EUR/100 kg)

                        Zábezpeka podľa článku 3
                        (v EUR/100 kg)

                        Pôvod (1)

                        0207 12 10

                        Mrazené kuracie trupy označované ako ‚kurčatá 70 %‘

                        130,1

                        0

                        AR

                        0207 12 90

                        Mrazené kuracie trupy označované ako ‚kurčatá 65 %‘

                        131,7

                        0

                        AR

                        161,9

                        0

                        BR

                        0207 14 10

                        Mrazené vykostené kusy z hydiny druhu Gallus domesticus

                        281,1

                        6

                        AR

                        188,4

                        36

                        BR

                        280,0

                        6

                        CL

                        207,3

                        28

                        TH

                        0207 27 10

                        Mrazené vykostené morčacie kusy

                        334,8

                        0

                        BR

                        197,0

                        30

                        CL

                        0408 91 80

                        Vajcia bez škrupín sušené

                        380,2

                        0

                        AR

                        1602 32 11

                        Nevarené prípravky z hydiny druhu Gallus domesticus

                        185,0

                        32

                        BR

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód ‚ZZ‘ znamená ‚iného pôvodu‘.“


title: Vykonávacie nariadenie Komisie (EÚ) 2016/1786 zo 7. októbra 2016, ktorým sa mení vykonávacie nariadenie (EÚ) č. 908/2014, pokiaľ ide o vyhlásenia o výdavkoch na programy rozvoja vidieka

text:
               8.10.2016

               SK

               Úradný vestník Európskej únie

               L 273/31

         VYKONÁVACIE NARIADENIE KOMISIE (EÚ) 2016/1786
   zo 7. októbra 2016,
   ktorým sa mení vykonávacie nariadenie (EÚ) č. 908/2014, pokiaľ ide o vyhlásenia o výdavkoch na programy rozvoja vidieka
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 36 ods. 6,
   keďže:

               (1)

               V článku 36 ods. 7 nariadenia (EÚ) č. 1306/2013 sa stanovuje, že na priebežné platby na programy rozvoja vidieka sa uplatňuje článok 83 nariadenia Európskeho parlamentu a Rady (EÚ) č. 1303/2013 (2). V článku 83 nariadenia (EÚ) č. 1303/2013 sa stanovujú pravidlá o prerušení lehoty na platbu. V článku 22 vykonávacieho nariadenia Komisie (EÚ) č. 908/2014 (3) sa stanovuje, ako treba vykazovať výdavky za každý program rozvoja vidieka. S cieľom zabezpečiť súlad s ustanoveniami článku 83 nariadenia (EÚ) č. 1303/2013 by sa mal článok 22 ods. 4 vykonávacieho nariadenia (EÚ) č. 908/2014 vzťahovať iba na ten prípad, keď povoľujúci úradník vymenovaný subdelegovaním môže vyžadovať doplňujúce informácie a prerušiť príslušnú lehotu na priebežnú platbu, ak vyhlásenie o výdavkoch je neúplné alebo ak Komisia potrebuje objasnenie z dôvodu neúplnosti informácií, nezrovnalostí alebo rozdielov vo výkladoch.

               (2)

               Vykonávacie nariadenie (EÚ) č. 908/2014 by sa preto malo zodpovedajúcim spôsobom zmeniť.

               (3)

               Opatrenia stanovené v tomto nariadení sú v súlade so stanoviskom Výboru pre poľnohospodárske fondy,

         PRIJALA TOTO NARIADENIE:
   Článok 1
   Článok 22 ods. 4 prvý pododsek vykonávacieho nariadenia (EÚ) č. 908/2014 sa nahrádza takto:

      „Bez toho, aby bol dotknutý článok 83 nariadenia (EÚ) č. 1303/2013, ak povoľujúci úradník vymenovaný subdelegovaním vyžaduje ďalšie overovanie z dôvodu neúplnosti alebo nejasnosti poskytnutých informácií alebo nezrovnalostí, rozdielov vo výkladoch alebo nesúvislostí týkajúcich sa vyhlásenia o výdavkoch za určité referenčné obdobie, najmä v dôsledku skutočnosti, že sa neposkytli informácie požadované podľa nariadenia (EÚ) č. 1305/2013 a aktov Komisie prijatých na základe uvedeného nariadenia, dotknutý členský štát na žiadosť povoľujúceho úradníka vymenovaného subdelegovaním poskytne doplňujúce informácie v lehote stanovenej v danej žiadosti podľa závažnosti problému.“

   Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. októbra 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 549.

      (2)  Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 (Ú. v. EÚ L 347, 20.12.2013, s. 320).

      (3)  Vykonávacie nariadenie Komisie (EÚ) č. 908/2014 zo 6. augusta 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 vzhľadom na platobné agentúry a ostatné orgány, finančné hospodárenie, schvaľovanie účtovných závierok, pravidlá kontroly, zábezpeky a transparentnosť (Ú. v. EÚ L 255, 28.8.2014, s. 59).